નવી દિલ્હી: કેન્દ્રીય સામાજિક ન્યાય અને અધિકારિતા રાજ્યકક્ષાના પ્રધાન રામદાસ અઠાવલે દલિત શબ્દના ઉપયોગ પર પ્રતિબંધ લગાવવાના વિરોધમાં છે. તેમણે જણાવ્યું હતું કે તેઓ બોમ્બે હાઇકોર્ટના આ આદેશને સુપ્રીમ કોર્ટમાં પડકારશે. બોમ્બે હાઇકોર્ટની નાગપુર બેન્ચે એક પિટિશન પર એવો ચુકાદો આપ્યો હતો કે કેન્દ્રીય માહિતી અને પ્રસારણ મંત્રાલય મીડિયાને દલિત શબ્દનો ઉપયોગ બંધ કરવા માટે દિશાનિર્દેશ જારી કરવા પર વિચારણા કરે.